ZAPISNIK

34. sjednice Vijeća Mjesnog odbora Kupinečki Kraljevec I.,
održane 29. siječnja 2024. (ponedjeljak),
 s početkom u 19,30 sati
Nazočni članovi Vijeća: Žarko Vučak, Lucija Josipović, Stjepan Barić i Darko Pereković.
Nenazočni članovi Vijeća: Ivana Pogačić (potpredsjednica Vijeća).
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća (4/5)  što znači da Vijeće može pravovaljano odlučivati te otvara 34. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 33. sjednice. Otvara raspravu.      
       Vijeće je jednoglasno (4 „za“) usvojilo zapisnik 33. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda te pita ima li prijedloga za izmjenu i dopunu.
       Budući da nema drugih prijedloga, Predsjednik Vijeća daje prijedlog dnevnog reda na glasovanje. 
       Vijeće je jednoglasno (4 ”za”) usvojilo 
dnevni red:
1. Prijedlog izvješća o radu Vijeća Mjesnog odbora Kupinečki Kraljevec I. za 2023.

2. Prijedlog programa rada Vijeća Mjesnog odbora Kupinečki Kraljevec I. za 2024.

3. Prijedlog zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2024. (- asfalterski program za 2024.)

4. Prijedlog plana potreba za aktivnostima, programima i projektima unapređenja kvalitete života 

građana Mjesnog odbora Kupinečki Kraljevec I. u 2024.

5. Prijedlog zaključka o odobrenju povremenog korištenja prostora MO Kupinečki Kraljevec I., Mrakov breg 1 (OŠ Brezovica)

6. Rasprava o prijedlogu preimenovanja naziva stajališta ZET-a na području Gradske četvrti Brezovica

7. Obavijesti, pitanja i prijedlozi          

Ad 1)  Prijedlog izvješća o radu Vijeća Mjesnog odbora Kupinečki Kraljevec I. za 2023.
Predsjednik Vijeća, Žarko Vučak konstatira da su članovi Vijeća primili Prijedlog izvješća u pisanom obliku te obrazlaže isti. Otvara raspravu.
            Budući da se nitko ne javlja za riječ,  Prijedlog  izvješća daje na glasovanje.
             Vijeće je jednoglasno (4 „za“)  donijelo 
Izvješće o radu
Vijeća Mjesnog odbora Kupinečki Kraljevec I za 2023. 

Uvod

      Vijeće Mjesnog odbora Kupinečki Kraljevec I ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, s posebnim naglaskom na problematiku izgradnje mreže odvodnje otpadnih voda, uređivanje javnoprometnih površina i objekata, uređivanje igrališta i zelenih površina, drugih javnih objekata te izradi projektne dokumentacije za buduće akcije.
       Vijeće je tijekom 2023. održalo 13 sjednica.

       Prisutnost članova Vijeća  sjednicama Vijeća bila je u prosjeku 4,77 od 5 članova Vijeća, odnosno 95,40 %. Ukupno je obrađeno 56 točaka dnevnog reda što prosječno iznosi 4,31  točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale  935 minuta što je prosječno 71,92 minute po sjednici. 

       Vijeće Mjesnog odbora Kupinečki Kraljevec I ukupno je je donijelo  38 akata.

       Jednoglasno je donijelo 38 akata  ili 100 %.

Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec I. (članak 21).

       Predsjednik Vijeća saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.

       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.

       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima vijeća mjesnih odbora.  Informira građane o  svim pitanjima i problemima važnim za Mjesni odbor.

Izvješće o radu potpredsjednice Vijeća 

       Dužnosti potpredsjednice Vijeća definirane su Poslovnikom Vijeća Mjesnog odbora Kupinečki Kraljevec I. (članak 22).

       Potpredsjednica Vijeća pomagala je predsjedniku Vijeća u obavljanju poslova od važnosti za Mjesni odbor.

Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec I (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.

Tabelarni pregled

Sjednice Vijeća

	     Opis obilježja
	

	 Broj održanih sjednica
	13

	 Prosječni broj članova Vijeća (po sjednici)
	

	 Prosječno trajanje sjednica (minuta)
	71,92

	 Broj točaka dnevnog reda (ukupno)
	56

	 Broj donijetih akata
	38


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	21
	5
	0
	100

	22
	5
	0
	100

	23
	5
	0
	100

	24
	5
	0
	100

	25
	5
	0
	100

	26
	5
	0
	100

	27
	4
	1
	80

	28
	5
	0
	100

	29
	5
	0
	100

	30
	5
	0
	100

	31
	5
	0
	100

	32
	4
	1
	80

	33
	4
	1
	80


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Gradnja i održavanje komunalne infrastrukture (vodovod, odvodnja, plin, javna rasvjeta, ceste)
	12

	Igrališta i zelene površine
	0

	Regulacija prometa
	3

	Prostori MS (gradnja, održavanje, upravljanje, skrb i korištenje)
	9

	Funkcioniranje Vijeća (mandatna i poslovnička pitanja, program rada, izvještaji o radu i sl.)
	7

	Javni objekti
	2

	Prostorno planiranje, uređenje i zaštita okoliša
	2

	Ostalo
	3


Z A K L J U Č A K
         Vijeće izražava nezadovoljstvo na realizaciju asfalterskog programa u 2023. godini., iako je  poduzimalo je radnje u cilju poboljšanja iste.

          Vijeće također izražava nezadovoljstvo na lošu dinamiku nastavka izgradnje mreže odvodnje otpadnih voda te vodoopskrbne mreže.

         Izostajanje značajnijih ulaganja u gradnju objekata i uređaja komunalne infrastrukture iz drugih izvora financiranja i dalje je ostaje glavni razlog zaostajanja Mjesnog odbora Kupinečki Kraljevec I.  za većinom komunalno opremljenih naselja Grada Zagreba

Ad 2) Prijedlog programa rada Vijeća Mjesnog odbora Kupinečki Kraljevec I. za 2024.
        Predsjednik Vijeća, Žarko Vučak konstatira da su članovi Vijeća primili Prijedlog programa u pisanom obliku. Otvara raspravu.

        Budući da se nitko ne javlja za riječ, Predsjednik Vijeća Prijedlog  programa daje na glasovanje. 

        Vijeće je jednoglasno (4 „za“)  donijelo 

Program rada 

Vijeća Mjesnog odbora Kupinečki Kraljevec I.

 za 2024. 

         Djelovanje Vijeća Mjesnog odbora Kupinečki Kraljevec I. u 2024. godini u pretežitoj mjeri bit će određeno aktivnostima za izgradnju vodoopskrbne mreže i mreže odvodnje otpadnih voda, uređivanjem javnoprometnih površina i objekata, uređivanjem igrališta i zelenih površina i drugih javnih objekata i površina.
 Radi postizanja ovim Programom utvrđenih ciljeva, Vijeće će u 2024. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2024. i akcija iz 

                   Plana komunalnih aktivnosti Gradske četvrti Brezovica u 2024. na području 

                   Mjesnog odbora Kupinečki Kraljevec I.

               2. Utvrđivanju Prijedloga prioriteta za Plan komunalnih aktivnosti Gradske četvrti 

                   Brezovica u 2025.               
               3. Praćenju stanja komunalnog reda uz dostavu zapažanja i prijedloga Vijeću  

                   Gradske četvrti Brezovica i komunalnom redarstvu

               4. Donošenju akata (Prijedlog prioriteta, Financijskog plana, Godišnjeg izvještaja o 

                   izvršenju Financijskog plana, Plana potreba za aktivnostima, programima i 

                   projektima unapređenja kvalitete života građana, zaključaka) 

               5. Suradnji s Vijećem Gradske četvrti Brezovica

               6. Suradnji sa susjednim mjesnim odborima

               7. Suradnji s udrugama sa područja naselja Kupinečki Kraljevec               

               8. Suradnji s građanima sa područja Mjesnog odbora 

               9. Organizaciji manifestacije “Ivanje u Kupinečkom Kraljevcu”

              10. Organizaciji manifestacije “Advent u Kupinečkom Kraljevcu”

              11. Praćenje statusa poništenja suglasnosti i dr. akata za izgradnju svinjogojske 

                    farme u Kupinečkom Kraljevcu

              12. Praćenje stanja realizacije programa Vodoopskrbe i odvodnje d.o.o. i Programa  

                    građenja komunalne infrastrukture na području Grada Zagreba u 2024.

              13. izrada prijedloga vezano za prostorno planiranje na području Gradske četvrti 

                    Brezovica

Ad 3) Prijedlog zaključka o davanju prijedloga prioriteta za asfaltiranje preko Plana malih 
          komunalnih akcija Mjesnog odbora Kupinečki Kraljevec - centar za 2024. (- asfalterski
          program za 2024.)
          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku. Otvara raspravu.
          Vijeće je jednoglasno (4 „za“) donijelo

Z A K LJ U Č A K

o davanju prijedloga prioriteta za asfaltiranje preko Plana malih komunalnih akcija

Mjesnog odbora Kupinečki Kraljevec I. za 2024.

(- asfalterski program za 2024.)


Vijeće Mjesnog odbora Kupinečki Kraljevec I. predlaže uvrštenje u Plan malih komunalnih akcija Mjesnog odbora za 2024. godinu sljedećih prioriteta za asfaltiranje na području Mjesnog odbora Kupinečki Kraljevec I.:

I.  ASFALTIRANJE – obnova – uređivanje cesta – javnoprometnih površina

	R.br.
	Lokacija - ulica
	Opis  radova, količine i sl.

	1.
	Kraljevečki brijegi III. odvojak s frezanjem
	

	2.


	Kraljevečki brijegi VI. odvojak
	

	       3.
	Kraljevečki brijegi V. odvojak
	


Ad 4) Prijedlog plana potreba za aktivnostima, programima i projektima unapređenja kvalitete 
          života građana Mjesnog odbora Kupinečki Kraljevec I. u 2024.

         Predsjednik Vijeća, Žarko Vučak obrazlaže Prijedlog plana te otvara raspravu.
Nakon kraće rasprave u kojoj su sudjelovali svi članovi Vijeća, Prijedlog daje na glasovanje.

        Vijeće je jednoglasno (4 „za“) donijelo Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec I. u 2024.
(Plan se prilaže ovom zapisniku i njegov je sastavni dio.)

Ad 5) Prijedlog zaključka o odobrenju povremenog korištenja prostora MO Kupinečki Kraljevec 
           I., Mrakov breg 1 (OŠ Brezovica)

          Predsjednik Vijeća, Žarko Vučak konstatira da su uz ovu točku dnevnog reda članovi Vijeća primili presliku zahtjeva Osnovne škole Brezovica i Prijedlog zaključka. Otvara raspravu.
          Vijeće je jednoglasno (4 „za“) donijelo
ZAKLJUČAK


1. OSNOVNOJ ŠKOLI BREZOVICA, Brezovička cesta 98 a, Zagreb, odobrava se 

    povremeno korištenje prostora MO Kupinečki Kraljevec I., Mrakov breg 1, (prizemlje i 

    potkrovlje), od ponedjeljka do petka, od 7,30 – 18,00 sati te teče od 30. siječnja 

    2024.  do 31. ožujka 2024.

2. Prostor iz točke 1. ovog zaključka, koristiti će Osnovna škola Brezovica, bez naknade.

3. Osnovna škola Brezovica obvezuje se postupati sa pažnjom dobrog gospodara u korištenju 

    prostora.

4. O povremenom korištenju prostora iz točke 1. ovog zaključka, Gradski ured za mjesnu 

    samoupravu, promet, civilnu zaštitu i sigurnost izdati će odobrenje o korištenju, a u skladu 

    sa ovim zaključkom.
Ad 6) Rasprava o prijedlogu preimenovanja naziva stajališta ZET-a na području Gradske četvrti
          Brezovica

           Predsjednik Vijeća konstatira da su članovi Vijeća primili presliku dopisa i prijedlog za preimenovanje naziva stajališta ZET-a. Otvara raspravu.

          Nakon kraće rasprave u kojoj su sudjelovali svi članovi Vijeća, predsjednik Vijeća utvrđuje Prijedlog zaključka te ga daje na glasnovanje.

Vijeće je jednoglasno (4 „za“) donijelo 

ZAKLJUČAK

o prijedlogu preimenovanja naziva stajališta Zagrebačkog električnog tramvaja d.o.o. na području Gradske četvrti Brezovica 

1. Vijeće Mjesnog odbora Kupinečki Kraljevec I. razmotrilo je prijedlog preimenovanja naziva stajališta na području Gradske četvrti Brezovica, odn. na području Mjesnog odbora Kupinečki Kraljevec I. što ga je Zagrebački električni tramvaj d.o.o., dopisom znak: B111300/FS/1-2024 od 2. siječnja 2024.,  uputio Vijeću Gradske četvrti Brezovica na davanje suglasnosti.

2. Vijeće je mišljenja da preimenovanje starog naziva autobusnog stajališta K.brijegi-Vodosprema u novi naziv Kupinečki Kraljevec nije odgovarajuće budući da se preostala stajališta na području Mjesnog odbora Kupinečki Kraljevec I. također nalaze u naselju Kupinečki Kraljevec te bi novi naziv putnike zbunio.

3.  Vijeće predlaže da se stari naziv autobusnog stajališta K. brijegi – Vodosprema preimenuje u  novi naziv K.Kraljevec-Vodosprema ili Vodosprema.

      4.  Ovaj zaključak dostavlja se Vijeću Gradske četvrti Brezovica na dalje postupanje.

Ad 7) Obavijesti, pitanja i prijedlozi 

          Član Vijeća Darko Pereković postavlja pitanje zna li se kada će biti otvorenje škole.
          Članica Vijeća, Lucija Josipović navodi da ju je član Vijeća Gradske četvrti Brezovica, Zlatko Katulić informirao da se čeka uporabna dozvola.
          Predsjednik Vijeća, Žarko Vučak iznosi da bi ovih dana trebao biti tehnički pregled objekta. 

          Članica Vijeća, Lucija Josipović iznosi problematiku prometovanja ulicom Lešćina. Kako se nalazi uglavnom u šumi, probleme uzrokuje krošnja drveća koja raste iznad prometnice. Grane često padaju na cestu te je ugrožena sigurnost svih sudionika u prometu. Prijavila je problem na 112 te su vatrogasci uklonili grane koje su pale na cestu, no nema službe koja bi redovito vodila brigu o navedenoj problematici, postupa se samo temeljem prijava.
          Budući da se nitko ne javlja za riječ, predsjednik Vijeća zaključuje 34. sjednicu Vijeća Mjesnog odbora Kupinečki Kraljevec I.

           Dovršeno u 20,15  sati.
         Zapisnik vodila:
            Lidija Špišić
     KLASA: 024-08/24-003/273
     URBROJ: 251-13-11-8/005-24-2
     Kupinečki Kraljevec, 29. siječnja 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 34. sjednici Vijeća Mjesnog odbora Kupinečki Kraljevec I.,

29. siječnja 2024.

